Søre Osen

Søre Osen er ei grend som ligger vest i Trysil kommune i Innlandet fylke. Grendesentret er Sjøenden, som ligger i sørenden av Osensjøen.

Matkroken Søre Osen er den lokale dagligvarebutikken, og har hatt funksjonen Post i butikk siden stedets postkontor ble nedlagt.

Vestre Trysil skole ligger på Sjøenden. Skolen er barneskole for elever fra begge sider av Osensjøens søndre del, i tillegg til Tørberget, Storsvea og Rysjølia. Vestre Trysil barnehage holder til i samme bygg som Vestre Trysil skole.

Søre Osen kirke ligger på østsiden av Osensjøen, cirka 8 kilometer nord for Sjøenden.

Kategori:Bosetninger i Trysil
Kategori:Bygder og grender i Innlandet